ᱥᱤᱧᱚᱛᱤᱭᱟᱹ ᱦᱚᱭ ᱯᱷᱟᱹᱫᱽ

ᱥᱤᱧᱚᱛᱤᱭᱟᱹ ᱦᱚᱭ ᱯᱷᱟᱹᱫᱽ (IAF) ᱫᱚ ᱥᱤᱧᱚᱛᱤᱭᱟᱹ ᱥᱟᱯᱟᱵᱽ ᱯᱷᱟᱹᱫᱽ ᱨᱮᱱᱟᱜ ᱩᱰᱟᱹᱱ ᱪᱟᱸᱜᱟ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱢᱩᱬᱩᱛ ᱠᱟᱹᱢᱤ ᱫᱚ ᱥᱤᱧᱚᱛ ᱨᱮᱱᱟᱜ ᱩᱰᱟᱹᱱ ᱦᱚᱨ ᱨᱟᱠᱷᱟ ᱫᱚᱦᱚ ᱟᱨ ᱥᱟᱯᱟᱵᱽ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱩᱰᱟᱹᱱ ᱞᱟᱹᱲᱦᱟᱹᱭ ᱨᱮ ᱜᱚᱲᱚ ᱮᱢ᱾ ᱱᱚᱶᱟ ᱫᱚ ᱘ ᱚᱠᱴᱚᱵᱚᱨ ᱑᱙᱓᱒ ᱨᱮ ᱵᱨᱤᱴᱤᱥ ᱥᱟᱢᱨᱟᱡᱽ ᱨᱮᱱᱟᱜ ᱢᱤᱫ ᱜᱚᱲᱚ ᱦᱚᱭ ᱯᱷᱟᱹᱫᱽ ᱞᱮᱠᱟᱛᱮ ᱥᱚᱨᱠᱟᱨᱤ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ᱾ ᱡᱟᱦᱟᱸ ᱫᱚ ᱫᱚᱥᱟᱨ ᱡᱮᱜᱮᱛ ᱞᱟᱹᱲᱦᱟᱹᱭ ᱚᱠᱛᱚ ᱨᱮ ᱥᱤᱧᱚᱛ ᱨᱮᱱᱟᱜ ᱩᱰᱟᱹᱱ ᱞᱟᱹᱲᱦᱟᱹᱭ ᱨᱮ ᱜᱚᱲᱚᱭ ᱮᱢ ᱞᱮᱫᱼᱟ᱾ ᱑᱙᱔᱗ ᱥᱟᱞᱮ ᱨᱮ ᱵᱨᱤᱴᱮᱱ ᱠᱷᱚᱱ ᱥᱤᱧᱚᱛ ᱯᱷᱩᱨᱜᱟᱹᱞ ᱮ ᱧᱟᱢ ᱠᱮᱫ ᱛᱟᱭᱚᱢ ᱨᱚᱭᱮᱞ ᱤᱱᱰᱤᱭᱟᱱ ᱮᱭᱟᱨ ᱯᱷᱚᱨᱥ ᱧᱩᱛᱩᱢ ᱫᱚᱦᱚ ᱦᱩᱭ ᱞᱮᱱᱟ ᱟᱨ ᱰᱳᱢᱤᱱᱤᱭᱚᱱ ᱳᱯᱷ ᱤᱱᱰᱤᱭᱟ ᱧᱩᱛᱩᱢ ᱛᱮ ᱠᱟᱹᱢᱤᱭᱟᱭ ᱛᱟᱦᱮᱸᱫ᱾ ᱑᱙᱕᱐ ᱥᱟᱞᱮ ᱨᱮ ᱟᱹᱯᱱᱟᱹᱛ ᱨᱮ ᱦᱮᱡ ᱮᱱ ᱛᱟᱭᱚᱢ ᱨᱚᱭᱮᱞ ᱟᱜᱟᱛ ᱫᱚ ᱚᱪᱚᱜ ᱦᱩᱭ ᱮᱱᱟ᱾